stanford-oval/wikipedia huggingface dataset:
Leeuwarden

| Leeuwarden Ljouwert Liwwadden |
| --- | --- |
 Leeuwardenin historiallista keskustaa
 lippu:  vaakuna

 Leeuwarden
 Koordinaatit: 53°12′N, 5°48′E 
Valtio:  Alankomaat
Provinssi:  Friesland
Perustettu:  1435
Pinta-ala:  
 – Kokonaispinta-ala:  84,10 km²
 – Maa:  79,74 km²
 – Josta vettä:  4,36 km² 
Väkiluku (31. joulukuuta 2010):  94 838
Aikavyöhyke:  UTC+1
 – Kesäaika:  UTC+2
 
 http://www.leeuwarden.nl/ 
Infobox OKVirheellinen NIMI-arvo: 
Leeuwarden ([ˈleˑˌwɑrdə(n)], friisiksi Ljouwert [ˈʎɔːw(ə)t], stadsfriesin murteella Liwwadden) on kaupunki Alankomaiden pohjoisosassa Frieslandin provinssissa. Se on provinssin pääkaupunki, ja siellä on 94 838 asukasta (31. joulukuuta 2010). Leeuwarden sijaitsee Frieslandin järvialueen ja Vattimeren välissä. Se tunnetaan nykyään erityisesti kahdesta museosta (Fries Museum ja Princessehofin keramiikkamuseo) sekä Euroopan suurimmista karjamarkkinoista (veemarkt).
Kaupunki perustettiin vuonna 1435, mutta paikalla asui ihmisiä jo 900-luvulla. Kaupungin keskiajalla rakennettu keskusta sijaitsee kolmella keinotekoisella kukkulalla, joille ihmiset tarpeen tullen pakenivat nousevaa vettä. Alueensa pääkaupunki Leeuwardenista tehtiin vuonna 1504, ja seuraavat vuosisadat merkitsivät kaupungille kukoistusta: väkiluku kasvoi 1500-luvun alun noin 5 000:sta yhteensä 16 000:een vuonna 1650. Kaupunki oli tällöin yksi Alankomaiden tärkeimmistä ja merkittävä hopea- ja kultaesineiden valmistuksen keskus. Ajalta on edelleen jäljellä monia rakennuksia, kuten Fries Museumin käyttämä rakennus Oldehove-torni, Stadhouderlijk Hof, Kanslerin talo ja entinen kaupan keskus Waag. Tähän aikaan kaupungin ympäri rakennettiin myös kanava ja puolustuslaitoksia; puolustukset on purettu ja muutettu myöhemmin puistoksi, mutta keskustassa kanavat ovat vielä jäljellä. Kaupunki laajeni entisten muuriensa ulkopuolelle 1800-luvulla.
Kuuluisat: Vakoilija Mata Hari ja laulaja Joost Klein ovat syntyneet Leeuwardenissa.
Kaupunki on Elfstedentocht-pikaluistelukilpailun lähtö- ja päätepiste.
Leeuwarden on Euroopan kulttuuripääkaupunki vuonna 2018.
Katu Leeuwardenin vanhassakaupungissa
Waag
Kartta Leeuwardenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Leeuwarden Wikimedia Commonsissa
Kaupungin kotisivut (hollanniksi)
Kaupungin Euroopan kultturipääkaupunki-sivu (hollanniksi, friisiksi, englanniksi, saksaksi)
Euroopan kulttuuripääkaupunki
| --- | --- |
1980-luku:   1985: Ateena  1986: Firenze  1987: Amsterdam  1988: Länsi-Berliini  1989: Pariisi 
1990-luku:   1990: Glasgow  1991: Dublin  1992: Madrid  1993: Antwerpen  1994: Lissabon  1995: Luxemburg  1996: Kööpenhamina  1997: Thessaloniki  1998: Tukholma  1999: Weimar 
2000-luku:   2000: Avignon · Bergen · Bologna · Bryssel · Helsinki · Krakova · Praha · Reykjavík · Santiago de Compostela  2001: Rotterdam · Porto  2002: Brugge · Salamanca  2003: Graz  2004: Genova · Lille  2005: Cork  2006: Patras  2007: Sibiu · Luxemburg  2008: Liverpool · Stavanger  2009: Vilna · Linz 
2010-luku:   2010: Essen · Istanbul · Pécs  2011: Turku · Tallinna  2012: Guimarães · Maribor  2013: Marseille · Košice  2014: Riika · Uumaja  2015: Mons · Plzeň  2016: San Sebastián · Wrocław  2017: Aarhus · Páfos  2018: Leeuwarden · Valletta  2019: Matera · Plovdiv 
2020-luku:   2020: Rijeka · Galway  2021: Timișoara · Elefsína  2022: Kaunas · Esch-sur-Alzette  2023: Veszprém  2026: Oulu
Lauri Pohjala

| Lauri Pohjala> Suomen sosiaaliministeri |
| --- | --- |
 Ingmanin II hallitus 22.11.1924–31.3.1925  
Edeltäjä:  Niilo Liakka
Seuraaja:  Vilkku Joukahainen
Kansanedustaja
 1.5.1924–1.9.1927  
Ryhmä/puolue:  Kansallisen kokoomuksen eduskuntaryhmä
Vaalipiiri:  Viipurin läänin läntinen vaalipiiri
Henkilötiedot
Syntynyt: 22. heinäkuuta 1870 Isokyrö
Kuollut: 30. tammikuuta 1947 (76 vuotta) Helsinki
Puoliso:  Siviä Magdaleena Pöyhiä (1898–)
Tiedot
Puolue:  Kansallinen Kokoomuspuolue
Koulutus:  filosofian maisteri (1890) teologian kandidaatti (1898)
Lauri Pohjala (22. heinäkuuta 1870 Isokyrö – 30. tammikuuta 1947 Helsinki) oli suomalainen oppikoulun opettaja, joka oli 1920-luvulla kokoomuksen kansanedustaja ja ministeri.
Pohjalan vanhemmat olivat kirkkoherra Gustaf Frederik Pohjala ja Ida Josefina Stenbäck. Hän valmistui ylioppilaaksi 1888, suoritti filosofian kandidaatin tutkinnon 1890 ja teologian kandidaatin tutkinnon 1898. Pohjala oli Helsingin suomalaisen reaalilyseon uskonnon opettajana 1898–1900, jumaluusopin esikäsitteiden apulaisopettajana Helsingin yliopistossa 1899–1900 ja Viipurin suomalaisen reaalilyseon uskonnon lehtorina 1900–1919. Hän oli Viipurin suomalaisen reaalilyseon rehtorina 1903–1919 ja Viipurin suomalaisen tyttökoulun jatkoluokkien opettajana 1902–1905. Viimeksi Pohjala oli Helsingin suomalaisen normaalilyseon uskonnon yliopettajana 1919–1938 ja Helsingin kaupunginkirjaston avustavana kirjastonhoitajana 1921–1939.
Pohjala oli kokoomuksen kansanedustajana 1924–1926 valittuna Viipurin läänin läntisestä vaalipiiristä. Hän oli sosiaaliministerinä Ingmanin II hallituksessa 1924–1925. Kunnallispolitiikassa Pohjala oli mukana Viipurin kaupunginvaltuuston varapuheenjohtajana.
Sairaanhoitaja, sairaanhoidon opettaja ja sairaanhoito-opiston rehtori Irja Pohjala oli Lauri Pohjalan tytär.
Aiheesta muualla

.aspx Lauri Pohjala Suomen kansanedustajat. Eduskunta.
Lauri Pohjala Suomen ministerit. Valtioneuvosto.
| 0 | 1 | 2 |
| --- | --- | --- |
| Edeltäjä: Niilo Liakka | Suomen sosiaaliministeri 1924−1925 | Seuraaja: Vilkku Joukahainen |
Salava (sukunimi)

Salava on sukunimi, joka on muun muassa seuraavilla suomalaisilla henkilöillä:
Aleksanteri Salava (1855–1926), opettaja ja järjestöjohtaja
L. A. Salava (1894–1955), kirjailija, toimittaja, kustantaja ja kirjakauppias
Sisko Salava (1920–2014), toimittaja ja teatterikriitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lammelan muinaislinna

| Lammelan muinaislinna |
| --- | --- |
 Lammelan muinaislinnan kivimuuria
Sijainti
 Lammelan muinaislinna
Koordinaatit:  61.27182°N, 22.80143°E
Valtio:  Suomi
Paikkakunta:  Sastamala
Historia
Tyyppi:  Linnavuori
Huippukausi:  ajoittamaton
Aiheesta muualla
  Lammelan muinaislinna Commonsissa 
Infobox OKVirheellinen NIMI-arvo: 
Lammelan muinaislinna on Pirkanmaalla Sastamalassa sijaitseva mahdollinen muinaislinna. Muinaislinnan alueelta on löydetty hienosti säilyneitä rakenteita, joiden arvellaan olevan varustuksen jäänteitä. Kohdetta ei ole arkeologisesti tutkittu eikä ajoitettu.
Muinaislinna

Kohde sijaitsee Kiikan kirkolta 5,5 kilometriä etelään ja Kaukosen talosta kilometri etelä-kaakkoon. Kun Huittisista kuljetaan Tampereelle, käännytään Kiikkaan johtavasta toisesta tienhaarasta vastakkaiseen suuntaan eli oikealle. Tietä kuljetaan 3,5 kilometriä ja kohde löytyy metsästä vielä 150 metrin kävelymatkan päästä. Paikka sijaitsee Jokiniitunkallion eteläpuolella. Viereinen oja on nimeltään Pieskanoja, joka on pienen Lamminjärven laskuoja.
Muinaislinnana pidetty kohde on noin 80 metriä pitkä ja 30 metriä leveä kivillä aidattu alue. Kivivalli on paikoin melkein parimetriä korkea ja lähes yhtä leveä. Eteläpäässä on vallissa aukko ja kulmauksessa sijaitsee suuri siirtolohkare. Valli oli Salmon mukaan hyvin samantyyppinen kuin suomalaisissa muinaislinnoissa ylennsäkin. Ainoa ero on siinä, että valli on paikoitellen sortumatonta kivimuuria, mikä on muinaislinnoissa harvinaista. Parhaimmillaan saattaa muurissa nähdä 5–6 kerrosta kiviä päällekkäin. Muurin päällinenkin oli "pinnaltaan" tasainen ja vaikutelmaa lisää kivikerrosten päällä kasvava tasainen sammalpeite.
Historiaa

Vuonna 1955 lähetti kartoittaja Paul Koskinen Turun tie- ja vesirakennuspiiristä Muinaistieteelliselle toimikunnalle vihjeen uudesta muinaisjäännöksestä Teukkulan kylässä. Helmer Salmo kävi pari kuukautta myöhemmin tutkimassa muinaisjäännöstä. Samaa muinaisjäännöstä oli ylioppilas Unto Salo kuvaillut jo vuonna 1950.
Siihen aikaan oltiin suunnittelemassa Turun ja Tampereen välistä pikatietä, joka tunnetaan nykyään nimellä valtatie 12. Silloinen tielinjaus olisi leikannut muinaislinnan noin 20 metrin matkalla kahtia, joten tienlinjausta muutettiin tämän takia.
Muuri kauempaa ojan takaa kuvattuna
Ehjää muuria Pieskanojan puolella
Sortuma muurissa ja takana linnapihan pyöreä mäki
Muurin kivet ovat ilmeisesti linnapihan sisältä
Pohjoispuolella osa muurista on matalaa
Muuri on paikoitellen jopa pari metriä leveää
Reunakivet on aseteltu taitavasti kuin kirkon hautausmaalla
Saint-Affrique

Yleisnäkymä Saint-Affriquesta
Saint-Affrique on kunta Aveyronin departementissa Midi-Pyrénées'n hallintoalueella Ranskassa. Kunnassa oli 7 507 asukasta vuoden 1999 väestönlaskennassa. Saint-Affriquen pinta-ala on 111 neliökilometriä.
K’naan

| Keinan Abdi Warsame> كنعان وارسام‎ |
| --- | --- |
 K’naan Tribecan elokuvajuhlilla vuonna 2010.
Henkilötiedot
Syntynyt: 1. helmikuuta 1978 (ikä 46) Mogadishu, Somalia
Ammatti:  rap-artisti, runoilija
Muusikko
Taiteilijanimi:  K’naan
Laulukielet:  englanti
Aktiivisena:  2001–
Tyylilajit:  rap, world
Soittimet:  laulu, kitara, perkussiot
Levy-yhtiöt:  A&M/Octone
Aiheesta muualla
www.knaanmusic.com
  [ Muokkaa Wikidatassa ] [ ohje ]  
Keinan Abdi Warsame (somaliksi Keynaan Cabdi Warsame; arab. كَينَان عَبدِ وَرسَمَ‎, Kaynān ʿAbdi Warsama;  s. 1. helmikuuta 1978 Mogadishu, Somalia), taiteilijanimeltään K’naan ([ˈkeɪnɑːn]) on somalialainen, nykyään Kanadassa asuva maailmanmusiikin ja hip hopin esittäjä.
K’naan tutustui hip hop -musiikkiin jo lapsuudessaan Somaliassa. Hänen isänsä oli muuttanut taksikuskiksi New Yorkiin ja lähetti pojalleen muun muassa Nasin ja Rakimin julkaisuja. 13-vuotiaana K’naan lähti äitinsä ja kahden sisaruksensa kanssa Mogadishusta suvun seuraksi Harlemiin, mutta jo pian hän muutti Ontarion Rexdaleen, jossa oli huomattava somaliyhteisö.
K’naan aloitti räppäämisen opittuaan englannin kielen sujuvammin. Hänet nosti kansainväliseen maineeseen kesäkuussa 2005 BMG Musicin kautta julkaistu albumi The Dusty Foot Philosopher.
Diskografia > Albumit

My Life Is a Movie (2004)
The Dusty Foot Philosopher (2005)
The Dusty Foot on the Road (2007)
Troubadour (2009)
Country, God or the Girl (2012)
Diskografia > Singlet

| Vuosi | Single | Listasijoitukset> U.S. | Listasijoitukset> Kanada | Albumilta |
| --- | --- | --- | --- | --- |
| 2005 | "Soobax" | — | — | The Dusty Foot Philosopher |
| 2005 | "Strugglin'" | — | — | The Dusty Foot Philosopher |
| 2008 | "ABCs" (feat. Chubb Rock) | — | 75 | Troubadour |
| 2008 | "Bang Bang" (feat. Adam Levine) | — | 80 | Troubadour |
| 2008 | "Somalia" | — | — | Troubadour |
| 2009 | "I Come Prepared" (feat. Damian Marley) | — | — | Troubadour |
| 2009 | "Dreamer" | — | — | Troubadour |
| 2009 | "If Rap Gets Jealous" (feat. Kirk Hammett) | — | — | Troubadour |
Aiheesta muualla

Kuvia tai muita tiedostoja aiheesta K’naan Wikimedia Commonsissa
Viralliset sivut (englanniksi)
Laina Rinne

Laina-Annikki Rinne (3. kesäkuuta 1917 Kajaani – 27. joulukuuta 2007) oli suomalainen kansakoulunopettaja ja nuortenkirjailija. Hän on käyttänyt myös nimimerkkiä Annika.
Rinteen vanhemmat olivat kauppias Pekka Rönkä ja Anna Seliina Heinonen. Hän oli naimisissa vuodesta 1952 piiriesimies Sakari Rinteen kanssa.
Rinne valmistui opettajaksi Tornion opettajaseminaarista 1937. Rinne toimi kansakoulunopettajana Jalasjärvellä 1937–1944, Pielavedellä 1944–1951, ja Iisalmessa 1951–1977.
Teoksia

Kiuluniemen kumma : nuorten seikkailukertomus. Valistus, Helsinki 1961
Nauravan kuun harju : koululaiskertomus. Valistus, Helsinki 1962
Paholaislepakko : nuorten seikkailukertomus. Valistus, Helsinki 1965
Kuka vei Veerun lapset ; kuvitus Aaro Suomela. WSOY 1968
Myyrästäjänkuja ; kuvitus Bo Auren. WSOY 1969
Levoton kesäyö eli Seikkailu Yötunturilla ; kuvitus Hannu Lukkarinen. WSOY 1983
Iikka, Iines ja seitsenpäinen kirahvi ; kuvitus Pirjo Alapoti-Nieminen. Lasten oma kirjakerho.  Sanoma, Vantaa 1988
Königs Wusterhausen

| Königs Wusterhausen |
| --- | --- |
 Schloss Königs Wusterhausen edustaa renessanssia
 vaakuna
 Königs Wusterhausen
 Koordinaatit: 52°18′N, 13°38′E 
Valtio:  Saksa
Osavaltio:  Brandenburg
Piirikunta:  Dahme-Spreewald
Pinta-ala:  
 – Kokonaispinta-ala:  96,0 km²
Korkeus:  36 m
Väkiluku (2022):  38 931
 – Väestötiheys:  405 as./km²
Postinumero:  15711–15713
Suuntanumero(t):  03375
 
 www.koenigs-wusterhausen.de 
Infobox OKVirheellinen NIMI-arvo: 
Königs Wusterhausenin sijainti Dahme-Spreewaldin piirikunnassa. Pienemmässä kuvassa piirikunnan sijainti Brandenburgin osavaltiossa.
Königs Wusterhausen (vuoteen 1718 Wendisch Wusterhausen) on kaupunki Brandenburgin osavaltiossa Saksan koillisosassa. Se sijaitsee historiallisen Dahmelandin alueella Berliinin suurkaupunkialueen kaakkoisosassa.
Maantiede

Königs Wusterhausen sijaitsee Dahme-joen varrella noin 30 kilometriä Berliinin keskikaupungilta kaakkoon. Dahme on Spreen 95-kilometrinen sivujoki. Se laajenee Königs Wusterhausenin kohdalla Krüpelsee-järveksi, jonka pinta-ala on 285 hehtaaria ja keskisyvyys 2,5 metriä. Königs Wusterhausenin eteläosassa sijaitsee Zeesener See ja pohjoisessa Berliiniin rajautuva Krossinsee.
Historia

Ensimmäinen asiakirjamaininta Wusterhausenin linnasta ja kylästä on vuodelta 1320 muodossa "hus to wosterhusen". Ruotsalaiset sotilaat tuhosivat kylän kolmikymmenvuotisen sodan aikana 1643. Vaaliruhtinas Fredrik Vilhelm osti 1682 Wusterhausenin linnan pojalleen Fredrik I:lle, joka toimi Preussin kuninkaana 1700-luvun alussa. Vuonna 1698 Fredrik I antoi Wusterhausenin lahjaksi pojalleen Fredrik Vilhelm I:lle. Tämä muunsi Wusterhausenin linnan kuninkaalliseksi metsästyslinnaksi 1710-luvun aikana.
Königs Wusterhausen sai nykyisen nimensä 1718 ja markkinaoikeudet (Marktrecht) 1832. Paikkakunnan väkiluku oli vuonna 1856 noin tuhat asukasta. Rautatieyhteyden paikkakunta sai 1867. Kaupungiksi Königs Wusterhausen kohotettiin 1935, sen asukasluku oli tuolloin noin 6 000. Vuonna 1944 kaupunkiin perustettiin keskitysleiri juutalaisille ja puolalaisille. Toisen maailmansodan jälkeen kaupunki kuului DDR:n alueeseen. Saksan historian pahin lento-onnettomuus tapahtui Königs Wusterhausenin alueella elokuussa 1972 ja saman vuoden marraskuussa sattui hirmumyrsky, jossa sortui kaupungin 243-metrinen radiomasto.
Königs Wusterhausenin linna, Schloss Königs Wusterhausen, restauroitiin 1990-luvulla museoksi. Kaupunki on Saksan radiotoiminnan kehto, ja siellä toimii museo Sender- und Funktechnikmuseum Funkerberg Königs Wusterhausen.
Talous ja liikenne

Königs Wusterhausenin elinkeinoja ovat muun muassa energiateollisuus, elintarviketeollisuus, vähittäiskauppa, terveysala, logistiikka ja koneenrakennus. Kaupunki sijaitsee Berliinin–Brandenburgin lentoaseman kaakkoispuolella. Lentoaseman ja Königs Wusterhausenin välistä kulkee moottoritie BAB 13 Berliinistä Dresdeniin. Berliinin kehämoottoritie BAB 10 kulkee kaupungin keskustan pohjoispuolitse. Kaupungin rautatieasema, Bahnhof Königs Wusterhausen, kuuluu Berliinin lähijunaliikenteen piiriin.
Aiheesta muualla

Königs Wusterhausen, Brandenburg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Königs Wusterhausen
1860-luvulla avatun Königs Wusterhausenin rautatieaseman halli
Käännös suomeksi
Lainahöyhenissä (vuoden 1996 elokuva)

| Lainahöyhenissä> The Birdcage |
| --- | --- |

Ohjaaja:  Mike Nichols
Käsikirjoittaja:  Elaine May Jean Poiret Francis Veber Édouard Molinaro
Perustuu:  Jean Poiret’n näytelmään La Cage aux folles sekä sen pohjalta tehtyyn elokuvaan Hullujen häkki (1978)
Tuottaja:  Mike Nichols
Säveltäjä:  Stephen Sondheim Jonathan Tunick
Kuvaaja:  Emmanuel Lubezki
Leikkaaja:  Arthur Schmidt
Pukusuunnittelija:  Ann Roth
Pääosat:   Robin Williams  Nathan Lane  Gene Hackman  Dianne Wiest  Dan Futterman  Calista Flockhart 
Valmistustiedot
Valmistusmaa:  Yhdysvallat
Tuotantoyhtiö:   UA United Artists Pictures Inc.  MGM Metro-Goldwyn-Mayer Pictures 
Levittäjä:  United Artists Netflix Fandango at Home (käännä suomeksi)
Ensi-ilta:  1996
Kesto:  119 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lainahöyhenissä (The Birdcage) on vuonna 1996 ensi-iltansa saanut komediaelokuva. Elokuvan on ohjannut Mike Nichols. Se oli taloudellinen menestys. Elokuva perustuu Jean Poiret’n näytelmään La Cage aux folles sekä sen pohjalta tehtyyn italialais-ranskalaiseen elokuvaan Hullujen häkki (1978), joka sai parhaan vieraskielisen elokuvan Golden Globe -palkinnon ja kaksi jatko-osaa.
Alkuperäinen tarina kertoo yökerhosta Ranskan Rivieralla, jonka biseksuaalinen johtaja Georges elää yhdessä revyynsä tähden, drag-artistimiehen kanssa. Georgesin aikuinen poika on menossa naimisiin konservatiivipoliitikon tyttären kanssa, ja tulevat appivanhemmat ovat tulossa ensivisiitille. Miehet päättävät näytellä vierailun ajan tavallista heteroparia. Elokuvan juoni on siirretty Floridaan, Miami Beachille.
Elokuvan pääosia esittävät Robin Williams, Nathan Lane, Gene Hackman, Dianne Wiest, Dan Futterman, Calista Flockhart, Hank Azaria, Christine Baranski ja Tom McGowan.
Aiheesta muualla

Lainahöyhenissä Elonet.
Lainahöyhenissä Internet Movie Databasessa (englanniksi)
Lainahöyhenissä AllMoviessa. (englanniksi)
Robert Lappalainen

Robert Lappalainen (s. 22. kesäkuuta 1949 Kemi) on suomalainen entinen kilpa-autoilija ja karting-yrittäjänä tunnettu liikemies. Hän tuli julkisuuteen 1980-luvulla alettuaan ajaa kilpaa Yhdysvalloissa Trans Am -sarjassa. Kilpa-ajajana hänelle merkittävimmät saavutukset hän sai Pohjois-Amerikan eri sarjoista. Pohjoismaissa Suomen ohella hänet hän esiintyi esimerkiksi Ruotsin Camaro Cup -sarjassa.
Ajouransa jälkeen hän on toiminut aktiivisesti rata-autoilun edistämisen ja tunnetuksi tekemisen parissa Suomessa. Vuosina 1995–1997 hän toimi promoottorina Suomen tähän asti merkittävimmässä autourheilutapahtumassa Helsinki Thunder -katuratakilpailuissa, jonka tapahtumapaikka oli Helsingin Sörnäisten kaupunginosa ja sen rantatie. Yrittäjänä hän toimi Kart´in Clubillaan Helsingin Käpylässä.
Hän myös työskentelee taiteen parissa pitäen mm. vuonna 2022 kaksi näyttelyä. Hänen päämateriaali taiteessa on puu, jonka taustalla on työskentely ruotsalaisen Volvon autotehtaan mallipuuseppänä ennen autourheilu-uraansa.
Aiheesta muualla

Robert Lappalaisen www-sivut  (Arkistoitu – Internet Archive)
Leevi-Matias Taimela

| Leevi-Matias Taimela> Henkilötiedot |
| --- | --- |
Koko nimi:  Leevi-Matias Taimela
Syntynyt: 18. toukokuuta 2002 (ikä 22)
Kansalaisuus:   Suomi
Koripalloilija
Pelipaikka:  Takamies
Pituus:  192 cm
Pelaajaura
Seurajoukkueet
2018– 2018–2019:  PeU Basket Salon Vilpas
Leevi-Matias Taimela (s. 18. toukokuuta 2002) on suomalainen koripalloilija, pelipaikaltaan takamies. Hän on edustanut Korisliigassa kasvattajaseuraansa Salon Vilpasta jossa voitti Suomen cup-mestaruuden vuonna 2019.
Pelaajaura

Salon Vilppaan kasvatti Taimela edusti kasvattajaseuraansa B-poikien SM-sarjassa kaudella 2018–2019 ja A-poikien SM-sarjassa kaudella 2019–2020. Kaudella 2018–2019 hän pelasi ensimmäistä kertaa myös miesten valtakunnallisissa sarjoissa tehtyään Vilppaan kanssa kolmivuotisen sopimuksen. Taimela pelasi kauden pääasiassa M1DB:ssä PeU Basketissa, ja lisäksi hän pelasi Korisliigaa Vilppaan edustusjoukkueessa, joka sijoittui kauden päätteeksi neljänneksi. Vilppaassa Taimela pelasi myös Suomen cupia, joka päättyi Vilppaan mestaruuteen. Koronaviruspandemian kekeyttämällä kaudella 2019–2020 pelasi A-poikien SM-sarjan ohella PeU:ssa M1DB:tä.
Aiheesta muualla

Leevi-Matias Taimela Basketball Player Profile eurobasket.com (englanniksi)
Robert Lagerborg

Robert Lagerborg.
Robert Olof Lagerborg (24. marraskuuta 1835 Oulu – 5. marraskuuta 1882 Helsinki) oli suomalainen Lagerborg -sukuun kuulunut sotilas, josta tuli sanomalehti- ja valtiopäivämies.
Lagerborgin isä oli maaherra Robert Wilhelm Lagerborg ja äiti Carolina Sofia Margareta Virgin. Lagerborgin puoliso vuodesta 1867 oli Carolina Lovisa Constance Furuhjelm (1837–1912). Lagerborg valmistui priimuksena Haminan kadettikoulusta 1854, palveli sitten Venäjällä ja Suomen kaartissa, jossa kohosi alikapteeniksi 1860. Hän ryhtyi kirjoittamaan juttuja ystävänsä August Schaumanin viikkolehteen Papperslyktan sekä joukon elämäkertoja  julkaisuun Porträtter till Fänrik Ståls sägner. Kun Tammikuun valiokunta kutsuttiin  koolle 1861, Largerborg kuului niihin, jotka vastustivat sitä valtiopäivien korvikkeena. Samana vuonna hän erosi upseerin toimestaan. Hänestä tuli ensin seuraavana vuonna perustetun vapaamielisen Helsingfors Dagbladin toimitussihteeri ja sitten 1865 päätoimittaja. Lagerborg oli aatelissäädyssä sukunsa edustaja valtiopäivillä 1863–1864, 1867, 1872, 1877–1878, 1882.
Aiheesta muualla

Hanski, Jari: / Lagerborg, Robert (1835–1882). Kansallisbiografia-verkkojulkaisu (maksullinen).  21.3.2005. Helsinki:  Suomalaisen Kirjallisuuden Seura.
"Kaatunut publisti", Robert Lagerborgin muistokirjoitus. Kansan Ystävä nro 47, lauantaina 25.11.1882, s. 1–2. (Viitattu 9.2.2013.)
Salokorpi

Salokorpi on muun muassa seuraavien suomalaisten henkilöiden sukunimi:
Asko Salokorpi  (1935–2009), arkkitehtuurin historian tutkija, arkkitehtuurikriitikko ja tietokirjailija
Jouko Salokorpi, toimittaja
Kyösti Salokorpi (s. 1976), lauluntekijä, muusikko ja kirjailija
Sinikka Salokorpi (1934–2021), toimittaja, tietokirjailija ja lastenkirjailija
Toivo Salokorpi  (1892–1976), ekonomi ja tiedustelu-upseeri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Käärmekala

| Käärmekala |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Lapaeväkalat Cladistii
Lahko::  Lapaeväkalat Polypteriformes
Heimo::  Lapaevät Polypteridae
Suku::  Erpetoichthys
Laji::  calabaricus
Kaksiosainen nimi
 Erpetoichthys calabaricus  Smith, 1865 
Synonyymit
 Calamoichthys calabaricus (Smith 1866)  Erpetoichthys robbianus (Smith 1865)  Polypterus erpetoideus (Smith 1865) 
Katso myös
   Käärmekala Wikispeciesissä   Käärmekala Commonsissa 
Infobox OKNimi-testi OKIUCN-testi OK: 
Käärmekala (Erpetoichthys calabaricus) on lapaevien (Polypteridae) heimoon kuuluva kalalaji. Se on sukunsa Erpetoichthys ainoa laji.
Akvaariossa

Käärmekalaa voidaan myös pitää akvaariossa. Useimmat akvaariossa pidetyt yksilöt on pyydystetty luonnosta, sillä lajia on vain harvoin saatu lisääntymään vankeudessa.
Elinympäristö ja levinneisyys

Laji elää makeassa- ja murtovedessä. Se viihtyy parhaiten veden lämpötilan ollessa trooppinen. Laji on Kansainvälisen luonnonsuojeluliiton luokituksessa silmälläpidettävä. Käärmekalan levinneisyys käsittää Lounais- ja Länsi-Afrikan.
Lauri Pohjakallio

Lauri Pohjakallio (s. 14. lokakuuta 1944 Jokioinen) on suomalainen arkeologi, joka on toiminut Lounais-Hämeen museon (vuodesta 2006 Forssan museo) johtajana. Pohjakallio on edistänyt etenkin Lounais-Hämeen paikallishistorian tutkimusta ja on perehtynyt erityisesti alueen esihistoriaan. Hän on toiminut Lounais-Hämeen Kotiseutu- ja Museoyhdistyksen julkaiseman Lounais-Hämeen Kotiseutu- ja Museoyhdistyksen vuosikirjan toimittajana ja on ollut Suomen arkeologisen seuran julkaiseman Muinaistutkija-lehden vastaava toimittaja vuosina 1988–1995.
Tunnustuksia

Suomen kulttuurirahaston Hämeen rahaston tunnustuspalkinto 2006.
Julkaisuja

Pohjakallio, Lauri: Lounais-Hämeen esihistoria.  (Lounais-Hämeen Kotiseutu- ja Museoyhdistyksen vuosikirja  63)  Lounais-Hämeen Kotiseutu ja Museoyhdistys, 1994.